ครม. เห็นชอบแต่งตั้งข้าราชการพลเรือน สังกัดกระทรวงแรงงานและสภาความมั่นคงแห่งชาติ
ครม. เห็นชอบแต่งตั้งข้าราชการพลเรือน สังกัดกระทรวงแรงงานและสภาความมั่นคงแห่งชาติ นางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่าที่ประชุมคณะรัฐมนตรี มีมติแต่งตั้งข้าราชการพลเรือน สังกัดกระทรวงแรงงาน ในตำแหน่งผู้บริหารระดับสูงจำนวน 4 ราย ประกอบด้วยนายสุชาติ พรชัยวิเศษกุล อธิบดีกรมพัฒนาฝีมือแรงงาน เป็นอธิกรมการจัดหางาน  นายธวัช เบญจาทิกุล ผู้ตรวจราชการกระทรวง เป็นอธิบดีกรมพัฒนาฝีมืแรงงาน  นายอภิญญา สุจริตตานันท์ ผู้ตรวจราชการกระทรวง เป็นอธิบดีกรมสวัสดิการและคุ้มครองแรงงาน  นายทศพล กฤตวงศ์วิมาน ผู้ตรวจราชการกระทรวง เป็นเลขาธิการสำนักงานประกันสังคม โดยให้มีผลตั้งแต่วันที่ 1 ตุลาคม 2562 เป็นต้นไปที่ประชุมคณะรัฐมนตรี ยังเห็นชอบแต่งตั้งข้าราชการพลเรือน สังกัดสำนักงานสภาความมั่นคงแห่งชาติ จำนวน 2 ราย ได้แก่ นางศิริวรรณ สุคนธมาน ที่ปรึกษาด้านการประสานกิจการความมั่นคง เป็นรองเลขาธิการสภาความมั่นคงแห่งชาติ และนายฉัตรชัย บางชวด ผู้ช่วยเลขาธิการสภาความมั่นคงแห่งชาติ เป็นรองเลขาธิการสภาความมั่นคงแห่งชาติ โดยให้มีผลตั้งแต่วันที่ 1 ตุลาคม 2562 เป็นต้นไป